Yeṭṭef deg ufus-is taxatemt-nni, ahat ma nniɣ-d isuden-itt meyya n tikkal ciṭah, yerra-tt ddaw n tsumta, ciṭ ar ciṭ mi iwala ulac win yellan din-a ad t-id-yeddem. Yeqqim weḥd-s yettxemim amek ara yessaweḍ ad iẓer n wittilan txatemt-nni, ma yella yenna-asen ad d-awin tilemẓit m teglimt n zayla wissen ma ad teqbel ad d-ass, maca ur yezmir ara ad d-yinni acu i iwala mi akken i yessig si teṭaɛṭujt n leqfel n tewwurt, acku yugad ad ṭmesxren fell-as medden merra, ad tgen d ccɣel, maci d yiwet ara iddawaren deg uqerru-is, yettɛemmir isenɣal, issalay leḥsab yettṣubbu, xelḍent-as deg wallaɣ-is, dɣa tɛawed tuli-as tawla, ula d ṭebbat ur ẓeṛin d acu ara as-xedmen, nnan-as i tgellidt, ageldun mmi-m teṭṭef-it tawla n leɛceq.